ธปท.ชี้ทุนนอกยังไหลเข้าเตรียมปรับจีดีพีเดือนเม.ย.
ผู้ว่าธปท.เผยนักลงทุนต่างชาติไม่หวั่นเสื้อแเดงชุมนุม มั่นใจพื้นฐานเศรษฐกิจไทย&nbsp;
27 มี.ค. 2553

ผู้ว่าธปท.เผยนักลงทุนต่างชาติไม่หวั่นเสื้อแเดงชุมนุม มั่นใจพื้นฐานเศรษฐกิจไทย  
นางธาริษา วัฒนเกส ผู้ว่าการธนาคารแห่งประเทศไทย (ธปท.) กล่าวว่า การชุมนุมของกลุ่มคนเสื้อแดงส่งผลกระทบต่อความเชื่อมั่น ทำให้การบริโภคภาคเอกชนลดลง แต่หากสถานการณ์ไม่ยืดเยื้อ และไม่มีความรุนแรงจะส่งผลกระทบเพียงระยะสั้น อย่างไรก็ตามธปท.จะปรับประมาณจีดีพีอีกครั้งในเดือนเมษายนนี้
"แม้จะมีการชุมนุมทางการเมืองเกิดขึ้น แต่นักลงทุนต่างชาติยังมั่นใจในพื้นฐานเศรษฐกิจไทย สะท้อนจากเงินทุนที่ไหลเข้ามาลงทุนอย่างต่อเนื่อง โดยเฉพาะในตลาดหุ้นไทย ซึ่งทำให้ตลาดหุ้นไทยปรับขึ้นอย่างต่อเนื่อง ตั้งแต่เดือน ก.พ. และ มี.ค." นายธาริษากล่าว
นางธาริษา กล่าวว่า เศรษฐกิจไทยฟื้นตัวต่อเนื่องจากปีก่อน ความจำเป็นในการใช้นโยบายอัตราดอกเบี้ยต่ำจึงมีน้อยลงดังนั้น ในการประชุมคณะกรรมการนโยบายการเงิน (กนง.) วันที่ 21 เมษายนนี้จะนำข้อมูลเศรษฐกิจมาพิจารณาว่าจะมีการปรับขึ้นอัตราดอกเบี้ยนโยบายหรือไม่.